O termin municipal de Clamosa s'estructuraba, en primeras, con os quatro lugars que forman a valleta de o barranco de Clamosa, afluent de o río Cinca por a man ezquierda, más Caneto que se troba en a garra que la desepara d'o barranco d'o Salinar. En feba parte Clamosa como cabecera d'o municipio, la Penilla (en a cuentra d'o barranco), Bediello un poquet más auguas t'alto por o mismo barranco, y a Selva que ye una pardina de Bediello. O dito termin municipal se forma d'estreturas y recuestos en as garras occidentals d'a sierra d'o Turón, con muitas penyas y turmos que afloran en pirol de a selva, con pocas faixas que dasen guaire productividat que se troben por alto d'a cota d'os 600 m, por o que os lugars más importants dependeban d'os campos que teneban en a ribera d'a Cinca.